เคจีไอฉลุยไตรมาส1มาร์จิน520ล้านมี.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ – ธุรกิจบล.ยิ้มออก3เดือนแรก เคจีไอเก็บค่าคอมม์เฉลี่ย 0.19% กินเค้ก 3.37% มาร์จินมี.ค. 520 ล้านบาท 
นางสุชาดา โสตถิภาพกุล กรรมการผู้จัดการ บริษัทหลักทรัพย์ เคจีไอ (ประเทศไทย) หรือ KGI เปิดเผยว่า ในไตรมาสแรกปีนี้ บริษัทมีอัตราค่าธรรมเนียมซื้อขายหลักทรัพย์(คอมมิชชัน)เฉลี่ยอยู่ที่ 0.19% ซึ่งอยู่ในระดับที่บริษัทอยู่ได้ 
ทางด้านส่วนแบ่งการตลาดธุรกิจนายหน้าซื้อขายหลักทรัพย์(มาร์เก็ตแชร์) อยู่ที่ 3.37% ซึ่งไม่ได้หวือหวา เนื่องจากลูกค้าส่วนใหญ่เป็นรายบุคคล ที่มีการซื้อขายต่ำกว่า 20 ล้านบาทต่อวัน ขณะที่ช่วงไตรมาสแรกนักลงทุนต่างชาติมีบทบาทอย่างมาก
ทั้งนี้ ในไตรมาสแรก บล.กิมเอ็ง(ประเทศไทย) มีมาร์เก็ตแชร์สูงสุด 12.63% ตามด้วย บล. คันทรี่ กรุ๊ป 6.14% บล.เอเซีย พลัส5.14%
นางสุชาดากล่าวว่าในเดือนมี.ค. บริษัทได้ปล่อยสินเชื่อซื้อหลักทรัพย์ (มาร์จินโลน) มากขึ้น ทำให้มีสินเชื่อคงค้างอยู่ที่ 520 ล้านบาท เพิ่มขึ้น จากเดือนม.ค. อยู่ที่ 400 ล้านบาท และคาดว่าปีนี้จะอยู่ที่ระดับ 700 ล้านบาท